Александер Лер (, 1885 — 1947), је био аустријско-немачки генерал ваздухоплоства. Током 1930-их Лер је био командант Аустријског ратног ваздухопловства, а после Аншлуса је примљен у Луфтвафе. Лер је био један од тројице бивших аустријских официра (поред Ерхарда Рауса и Лотара Рендулића) који су унапређени у чин генерал-пуковника немачког Вермахта. Током Другог светског рата је био командант 4. ваздухопловне флоте које су бомбардовале Варшаву и Београд. Учествовао је у борбама за Крит и на Источном фронту, пре него што је 1942. постављен за команданта Југоистока. Творац је планова операција Вајс и Шварц. Командовао је групом армија Е при повлачењу од Грчке кроз Југославију. Партизани су га заробили маја 1945. године. Осуђен је за ратне злочине и стрељан 26. фебруара 1947. године.